La vita è bella

La vita è bella (euskaraz "Bizitza ederra da") Roberto Benigni italiar zinema zuzendariaren filma da.

 Sariak 
Zazpi Oscar Sarietarako izendatua izan zen, eta hiru sari bereganatu zituen: Gizonezko aktore onenaren Oscar Saria (Roberto Benigni), Ingelesa ez den hizkuntza batean egindako film onenaren Oscar Saria eta Soinu banda onenaren Oscar Saria (Nicola Piovani).

Bestalde, 1998ko Canneseko Zinemaldian ere sari nagusia irabazi zuen.

 Sinopsia 

Benignik bere filma fabula gisa definitzen du: Guido izeneko judua Dora erakartzen saiatzen da. Ezkondu ondoren, Giosué izeneko seme bat dute eta Guidok jolasak asmatzen dizkio. Zoritxarrez, aita-semeak nazi kontzentrazio esparru batean sartu dituzte. Han, Guidok semeari bertako lan gogorra eta tratu txarrak joko bat direla sinistarazi dio, jokoaren saria mila puntu lortuz gero, tanke bat irabaztea dela esanez. Ideia horrekin, semeari kontzentrazio esparruko bizimodu latza ezkutatu eta haren bizitza jasangarriagoa egitea lortu du.

Filmerako hautatutako musikak bere nolabaiteko ipuin giroa ahalbideratzen du: izatez, pertsonaia bakoitza filmean agertzean, haren berezko doinua dago (bikotearen doinua, mutikoarena, etab.).

 Aktoreak 
 Roberto Benigni - Guido Orefice
 Nicoletta Braschi - Dora
 Giorgio Cantarini - Giosuè Orefice, Guido eta Doraren semea
 Giustino Durano - Eliseo Orefice, Guidoren osaba
 Horst Buchholz - Lessing doktorea, Guidoren lagun mediku nazia
 Sergio Bustric - Ferruccio Papini, Guidoren laguna
 Marisa Paredes - Doraren ama
 Amerigo Fontani - Rodolfo, Doraren senargai faxista
 Pietro De Silva - Bartolomeo, kontrentrazio esparruko Guidoren laguna eta presoa

 Kanpo estekak 
 La vita è bella filmaren webgunea
 La vita è bella filmaren IMDBko fitxa irakurgai

Kategoria:Gizonezko aktore onenaren Oscar Saria irabazi duten filmak
Kategoria:Ingelesa ez den hizkuntza batean egindako film onenaren Oscar sariaren irabazleak
Kategoria:Jatorrizko soinu banda onenaren Oscar Saria irabazi duten filmak
Kategoria:Italiako filmak
Kategoria:Drama filmak
Kategoria:Holokaustoari buruzko filmak
Kategoria:Nazismoari buruzko filmak
Kategoria:Kontzentrazio-esparruetan girotutako filmak
Kategoria:Italiako kanpainari buruzko filmak (Bigarren Mundu Gerra)
Kategoria:Biziraupen filmak
Kategoria:Kultuzko filmak
Kategoria:BAFTA film saridunak